
Nőalakok Szilágyi Géza Tristia című kötetében

Kulcsszavak: Szilágyi Géza; Tristia; nőalakok;
Szilágyi Géza 1896-ban megjelent Tristia című kötete korában nagy port kavart a közéletben. Istengyalázás, túlzott erotika jellemezte és betiltás, illetve perbe fogás lett a kötet következménye. Amilyen érdeklődés volt Szilágyi iránt, olyan gyorsan felejtették el a költőt.
Szilágyi a Nyugat előtti irodalmi próbálkozások aktív tagja, a magyar pszichoanalízis aktív tagja, majd a magyar irodalom méltatlanul elfeledett szerzője.
Első kötetében a benne megtalálható nőalakokat elemzem. A kötet abszolút friss hangja, pusztán a nemiségre leredukálódó nőalak és a lírai én önreflexiója által színessé vált kötetet már csak a korabeli kritikák miatt is megvizsgálni méginkább azért, mert már a kötet előszavában dekadensként jellemzik Szilágyit.
A dekadencia mellett a dolgozatom középpontjában az előforduló nevezetes nőalakok, mint Vénusz vagy Mária Magdolna, illetve egy általános, több nézőpontból megközelített nőalak áll, ennek vizsgálatát hajtom végre.



